Държавен вестник, бр. 64, 2015 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  64
наказание, екстрадицията се допуска само 
в тези случаи, когато тази страна представи 
съответните гаранции, считани за достатъчни 
от замолената страна за това, че такова нака-
зание няма да бъде наложено или ако вече е 
наложено, няма да бъде изпълнено.
Член 5
Централни органи и ред на осъществяване 
на контактите
1. Контактите по въпросите, отнасящи се 
до екстрадицията, се осъществяват между 
Страните посредством техните централни 
органи, които установяват помежду си пряк 
контакт. Централни органи са:
за Република България – Министерството 
на правосъдието;
за Република Казахстан – Генералната 
прокуратура.
2. При промяна на имената на централните 
органи Страните незабавно се информират 
една друга по дипломатическите канали.
Член 6
Действителност на документите
1. Документите, които на територията на 
една от Страните са изготвени или завере-
ни от компетентен орган или от специално 
упълномощено за това лице в границите на 
неговата компетентност и в установената 
форма и са подпечатани с официален печат, 
се приемат на територията на другата страна 
без каквато и да е специална заверка.
2. Документите, които се приемат за офи-
циални на територията на едната от Страните, 
се ползват на територията на другата страна 
с правна сила на същите такива официални 
документи.
Член 7
Език
1. Страните в отношенията помежду си при 
изпълнението на този договор използват руски 
език или официалния език на другата страна.
2. Документи, изпратени на официалния 
език на Страните или на друг език, трябва да 
са придружени с превод на руски език.
3. Удостоверяването на верността на пис-
мения превод на документите се извършва в 
съответствие с националното законодателство 
на Страните и разпоредбите на този договор.
Член 8
Разходи, свързани с екстрадицията
1. Разходите, свързани с екстрадицията, 
се поемат от страната, на чиято територия 
са възникнали.
2. Разходите, свързани с транзитното 
преминаване, предвидени в член 20 на този 
договор, се поемат от молещата страна.
Раздел II
Ред за осъществяване на екстрадиция
Член 9
Молба за екстрадиция и необходими документи
1. Екстрадицията, предвидена в този дого-
вор, се осъществява въз основа на писмени 
молби.
2. Молбата за екстрадиция трябва да съ-
държа:
а) необходимата информация за лицето, 
чиято екстрадиция се иска, включително све-
дения за гражданството и местожителството 
или мястото на пребиваване, включително 
снимки или други изображения, както и пръ-
стови отпечатъци, ако има такива;
б) описание на фактическите обстоятелства 
на извършеното престъпление, включително 
сведения за времето и мястото на извърш-
ването му и материалната щета, ако такава 
е причинена;
в) текста на съответните членове от закона 
на молещата страна, въз основа на които това 
деяние се признава за престъпление, с посоч-
ване на предвиденото от закона наказание 
за това престъпление, както и на членовете 
относно давностните срокове.
3. Към молбата за екстрадиция за осъ-
ществяване на наказателно преследване се 
прилага заверено копие от постановлението 
(определение) за задържане под стража на 
исканото лице.
4. Към молбата за екстрадиция за при-
веждане в изпълнение на присъда се прилага 
заверено копие от присъдата, влязла в законна 
сила. Ако осъденото лице вече е изтърпяло 
част от срока на наказанието „лишаване от 
свобода“, трябва да се съобщят и данните за 
това, както и частта от наказанието, която 
остава да се изтърпи.
5. Молбата за екстрадиция трябва да е под­
писана от длъжностно лице и подпечатана с 
официален печат на компетентния орган на 
молещата страна.
Член 10
Решение по молбата за екстрадиция
1. Замолената страна разглежда молбата 
за екстрадиция в съответствие със своето 
законодателство и незабавно съобщава за 
решението си на молещата страна.
2. В случай че се постанови решение за 
удовлетворяване на молбата, замолената 
страна незабавно взема мерки за задържане 
под стража на лицето, чиято екстрадиция се 
иска, за което съобщава на молещата страна.
3. Всеки пълен или частичен отказ за 
удовлетворяване на молбата за екстрадиция 
се обосновава със съответните причини.